b'\n_START_ARTICLE_\nReial Moto Club de Catalunya\n_START_SECTION_\nAntecedents\n_START_PARAGRAPH_\nEl 1891, uns apassionats de l\'esport catalans (Llu\xc3\xads F. Baixeras, Claudi de Rialp, Ballester, Montijo i Escuder) fundaren a Barcelona la Sociedad de Velocipedistas, dedicada inicialment a promoure el ciclisme per\xc3\xb2 que ja el 1892 comen\xc3\xa7\xc3\xa0 a interessar-se per les motocicletes. El 1902, l\'entitat s\'escind\xc3\xad en dues: d\'una banda, la Uni\xc3\xb3n Velocip\xc3\xa9dica Espa\xc3\xb1ola i, de l\'altra, el Club Fotogr\xc3\xa1fico Deportivo. Tanmateix, les difer\xc3\xa8ncies de criteri entre els ciclistes i els motociclistes que compartien aquest darrer club varen provocar-ne la reorganitzaci\xc3\xb3. El 16 de desembre de 1907 passa a denominar-se Club Deportivo i comen\xc3\xa7a a organitzar un gran nombre de competicions, entre les quals el primer Campionat Espanyol de Motocicletes al circuit Sitges-Castelldefels el 19 de desembre de 1909, la I Volta Ciclista a Catalunya el 1911, la primera cursa de motocicletes lleugeres i el primer quil\xc3\xb2metre llan\xc3\xa7at de l\'estat. _NEWLINE_El 1913, el club travessa una crisi i el febrer d\'aquell mateix any, s\'escindeix i en surt l\'Amateur Moto Club Barcelona, una entitat molt activa que fa que el Club Deportivo revifi i organitzi curses importants, com ara la Pujada als Brucs (celebrada el 9 de mar\xc3\xa7 amb gran \xc3\xa8xit) i, poc despr\xc3\xa9s, una cursa al circuit del Baix Pened\xc3\xa8s. Aviat, ambdues entitats es fusionen dins el Moto Club Deportivo Barcelona (MCDB), creat el 25 de maig de 1913 amb Pau Llorens de president i Ernest Antonietti de secretari. El novembre, el MCDB crea la I Prova de Regularitat i Turisme, en qu\xc3\xa8 hi poden participar motocicletes amb sidecar o sense, tricicles i autocicles. M\xc3\xa9s tard, el MCDB comen\xc3\xa7a a col\xc2\xb7laborar regularment amb el Reial Autom\xc3\xb2bil Club de Catalunya (RACC), comen\xc3\xa7ant amb la Copa Tibidabo el 24 de maig de 1914 (la primera pujada al Tibidabo que es va fer, per l\'Avinguda del Tibidabo).\n_START_SECTION_\nNaixement del RMCC\n_START_PARAGRAPH_\nEl gener de 1916 es convoca la I Volta Motociclista a Catalunya i, a l\'abril, el MCDB es transforma en "Reial Moto Club de Catalunya" (RMCC). El Moto Club Deportivo Barcelona havia sol\xc2\xb7licitat el canvi de nom per l\'actual l\'u d\'abril de 1914, per\xc3\xb2 no fou fins al 25 d\'abril de 1916 que Alfons XIII l\'autoritz\xc3\xa0 a denominar-se "Real". Es tracta del primer club nat amb l\'objectiu de fomentar el motociclisme. Durant aquella etapa, en qu\xc3\xa8 un dels seus primers presidents fou en Francesc Coma, el RMCC fou un dels pilars dels esports del motociclisme i de l\'automobilisme i organitz\xc3\xa0 nombroses proves de renom, com ara la Prova per Equips, la Cursa d\'Autocicles Barcelona-Madrid-Barcelona (juny de 1916), la Pujada a l\'Ordal, la Pujada a La Conreria (24 de mar\xc3\xa7 de 1917) o l\'anomenat "Campionat Espanyol de motocicletes", un dels m\xc3\xa9s antics d\'Europa, disputat a Cardedeu el 1919.\n_START_SECTION_\nEl Club durant els anys 20\n_START_PARAGRAPH_\nUn dels principals impulsors del club en aquells anys inicials fou Josep Maria Armangu\xc3\xa9, esportista polifac\xc3\xa8tic i pioner dels esports de motor a Catalunya. Mort prematurament el 1917 en un accident aeri al Prat de Llobregat, el seu germ\xc3\xa0 Frederic (Frick) continu\xc3\xa0 la tasca de foment d\'aquests esports com a membre actiu del RMCC, del RACC i de la Penya Rhin. En homenatge a Josep Maria, el RMCC i la Penya Rhin institu\xc3\xafren el 1921 el Trofeu Armangu\xc3\xa9 per a autocicles. Aquesta prova, tamb\xc3\xa9 anomenada Copa S.M. El Rey, es disput\xc3\xa0 per primer cop el 29 de juny d\'aquell any al circuit Tarragona-Secuita-Vallmoll-Tarragona i es repet\xc3\xad fins al 1923.\n_START_SECTION_\nEl Club, dels anys 30 als 50\n_START_PARAGRAPH_\nEl 20 d\'octubre de 1929, el RMCC organitz\xc3\xa0 el Gran Premi d\'Europa en un circuit improvisat que aprofitava diverses carreteres als voltants de l\'Ametlla del Vall\xc3\xa8s, al Vall\xc3\xa8s Oriental. Era l\'\xc3\xbanica prova puntuable per al Campionat d\'Europa (el qual es decidia a una sola cursa) i va coincidir en el temps amb l\'Exposici\xc3\xb3 Internacional de Barcelona._NEWLINE_Coincidint amb la proclamaci\xc3\xb3 de la Rep\xc3\xbablica, el 1931 el Reial Moto Club de Catalunya canvia el seu nom pel de Moto Club de Catalunya (MCC), nom que mantindr\xc3\xa0 fins al 1939. D\'en\xc3\xa7\xc3\xa0 de 1932, l\'entitat organitza les primeres curses automobil\xc3\xadstiques al circuit de Montju\xc3\xafc i, un any despr\xc3\xa9s, comen\xc3\xa7a amb les de motocicletes: s\'inicia aix\xc3\xad el popular Gran Premi Internacional de Barcelona el qual, d\'en\xc3\xa7\xc3\xa0 de 1950, esdev\xc3\xa9 Gran Premi d\'Espanya i s\'hi celebra fins al 1976._NEWLINE_D\'altra banda, el RMCC (de nou amb aquest nom) protagonitz\xc3\xa0 la represa de l\'activitat motociclista d\'en\xc3\xa7\xc3\xa0 de 1946, un cop suavitzades les restriccions de combustible. Als anys 40, l\'entitat organitz\xc3\xa0 sis grans premis internacionals a Barcelona. A partir de la d\xc3\xa8cada de 1950, despr\xc3\xa9s d\'haver estat puntal del motociclisme i de l\'automobilisme durant d\xc3\xa8cades, l\'entitat passa a organitzar \xc3\xbanicament curses de motos i abandona per sempre les de cotxes.'